Joe Biden nu este de acord cu decizia eliminării măştilor în Texas: "O gândirea neanderthaliană".
Joe Biden vede o greşeală în decizia eliminării măştilor de protecţie în Texas. Preşedintele american consideră măsura drept una "de tip Neanderthal". De săptămâna viitoare, purtarea măştii nu va mai fi obligatorie în Texas. În plus, afacerile vor fi redeschise la 100% din capacitate. Masca de protecţie nu mai e obligatorie nici în Michigan, Louisiana sau Mississippi.
De săptămâna viitoare, în Texas, masca nu va mai fi obligatorie, iar autorităţile nu îi vor mai putea amenda pe cei care nu o poartă. Joe Biden vede această decizie ca pe o greșeală."Uitaţi, sper că toată lumea a realizat până acum, aceste măşti chiar fac diferenţa. Şi ultimul lucru, ultimul lucru de care avem nevoie este gândirea,,neanderthaliană" că între timp totul este în regulă, scoate-ţi masca, uit-o", a declarat preşedintele SUA.Măsura nu este văzută cu ochi buni de toţi texanii: "Cred că trebuie să aşteptăm. Ar fi avut mai mult sens să mai aşteptăm măcar câteva luni, încă trei luni înainte de a elimina măştile", spune o locuitoare din Texas.Tot de săptămâna viitoare, în Texas vor fi ridicate toate restricţiile din economie, iar magazinele şi restaurantele vor fi deschise 100%.Părerile antreprenorilor sunt împărţite: "Le voi cere tuturor clienţilor să poarte în continuare masca, şi dacă vor alege să nu o facă sau se vor certa cu mine, atunci le voi cere politicos să îşi ceară scuze".